<classify> MAHAKAMA ya Hakimu Mkazi Kisutu imetupilia mbali maombi ya upande wa utetezi katika kesi ya uchochezi inayowakabili vigogo tisa wa Chama cha Demokrasia na Maendeleo CHADEMA ikiwemo Mwenyekiti wake, Freeman Mbowe ya kutaka kusikiliza mashahidi kabla ya utetezi wa washitakiwa hao. Hakimu Mkazi Mkuu, Thomas Simba alisema jana kuwa amesikiliza hoja za pande zote pamoja na sheria zilizowasilishwa na upande wa serikali na za upande wa mashitaka. Alisema washitakiwa wamekutwa na kesi ya kujibu na matakwa ya sheria yanaelekeza mshitakiwa kuanza kujitetea dhidi ya mashitaka yake ambapo anasomewa upya mashitaka na kupewa haki zake.Ni utaratibu wa kawaida kwa washitakiwa kuanza kujitetea kabla ya mashahidi hivyo, sioni tatizo wakianza kujitetea kabla yao.Hata hivyo, upande wa mashitaka haujatoa sababu za kutosha kwanini waanze na mashahidi, alisema Hakimu Simba. Baada ya kueleza hayo, Wakili wa Utetezi, Peter Kibatala alidai kuwa wamekubaliana na matokeo na kwamba wanaomba muda wa kutosha kuwaandaa washitakiwa hao.  <topic>: kitaifa 